Gant ar sevenadur Yayoi ( 弥 生 , Yayoi , war - dro 300 kent JK betek 300 goude JK ) , kempleshoc ' h , e krogas da zont war wel ur skeudennadurezh stumm ar shinto arouezietoc ' h . E - touesk an traoù dizoloet e bezioù ar Yayoi e vez gwelet priajoù bihan o taolenniñ mirlec ' hioù greun gant un tisaverezh heñvel - mik ouzh hini neved Ise ( 伊勢 , Ise ) , gant ur stumm digemm abaoe 1 200 bloaz da nebeutañ . Ambrougadur ar gounid riz a seblante bout degaset gantañ lidoù liammet gant an haderezh hag an eost , tost - tre d ' al lidoù shinto graet war ar maezioù japanat a hiziv emichañs .